Groei | Solidariteit Blog
Sleutelwoord Argief vir 'groei'
BBP-syfer geen verrassing – bly wisselvallig
Gepubliseer deur Paul Joubert op 28 November 2012 in Ekonomie.	0 Kommentare
Die jongste groeisyfer van 1,2% vir die bruto binnelandse produk (BBP) in die derde kwartaal van 2012 is geen verrassing nie. Die BBP poog eintlik maar net om ’n weerspieëling van die hoeveelheid ‘werk’ wat gedoen is, te wees – as mense nie nuttig besig is nie, sal die syfer swak doen. Die stakings in die mynbedryf en vervoerbedryf in die derde kwartaal van 2012 het talle mense uit die werk gehou en die primêre sektor van die ekonomie was, seisoenaal aangepas en teen ’n jaarkoers, 7,1% kleiner as wat dit in die voorafgaande kwartaal was.
Hoewel BBP-syfers geensins as die laaste woord oor ekonomiese toestande en algemene welvaart geag moet word nie, kan dit wel as ’n ruwe gids asook vir sektorale analises gebruik word. Lees verder ‘BBP-syfer geen verrassing – bly wisselvallig’
Groeiplan se teikens hoër gedwing
Gepubliseer deur Paul Joubert op 29 Februarie 2012 in Ekonomie.	0 Kommentare
Die regering se “New Growth Path” wat in 2010 bekendgestel is, hou voor dat Suid-Afrika se ekonomiese uitset tot en met 2020 met 7% per jaar moet groei. Dit is ŉ ambisieuse teiken, synde dat sulke groei nog nooit op ŉ volgehoue basis in Suid-Afrika behaal is nie. Volgehoue groei in Suid-Afrika is histories nader aan ongeveer 3,5% per jaar. Of dit sommer skielik na 7% verdubbel kan word, kan met reg bevraagteken word.
Lees verder ‘Groeiplan se teikens hoër gedwing’
BBP voor die resessie en nou
Gepubliseer deur Paul Joubert op 1 September 2011 in Nuus.	8 Kommentare
Daar was reeds talle artikels in die dagblaaie oor die BBP-syfers vir die tweede kwartaal van 2011 wat deur Statistieke Suid-Afrika vrygestel is. Oor die algemeen is die sentiment op grond van die verandering in die laaste kwartaal, negatief.
In plaas daarvan om slegs die jongste veranderinge in die BBP-syfers te ondersoek, word hier ŉ bietjie langer perspektief gegee, deur te kyk na die vlak van BBP voor die resessie tot nou.
BBP staan vir “bruto binnelande produk” en is ŉ poging om die waarde van alles wat binne Suid-Afrika se landsgrense geproduseer en verhandel word, te bereken. Dit gee ŉ aanduiding van die ekonomiese aktiwiteit binne ŉ land. As ŉ ruwe gids: hoe hoër die BBP-syfer, hoe beter sal die materiële lewensstandaard van die mense van die land wees.
Lees verder ‘BBP voor die resessie en nou’
93 navrae. 0.2920 sekondes.	RSSNewsletterTwitterFacebookFlickrYouTubeSocial Slider